यह पहली बार होगा जब आमिर खान और अमिताभ पहली बार किसी फिल्म में साथ नजर आएंगे। ठग्स ऑफ हिंदोस्तान की कहानी और इससे जुड़ी खबरों को लेकर जिज्ञासा लगातार बनी हुई है। हाल ही में इस तरह की खबरें आईं कि फिल्म में आमिर और अमिताभ समुद्री लुटेरों के किरदार में नजर आएंगे। हालांकि इस जानकारियों के मेकर्स की तरफ से पुष्टि नहीं किए जाने के चलते अभी इस बारे में कुछ भी साफ तौर पर नहीं कहा जा सकता है। अब यदि खबरों की मानें तो फिल्म में आमिर और अमिताभ बाप-बेटे की जोड़ी का किरदार निभाएंगे। अमिताभ जहां पिता का किरदार निभाएंगे वहीं आमिर बेटे के रोल में होंगे। फिल्म के लिए एक्ट्रेस का नाम भी अभी तक फाइनल नहीं किया गया है। हालांकि आमिर खान के साथ दंगल में कमाल दिखा चुकीं फातिमा सना शेख, श्रद्धा कपूर और आलिया भट्ट के नाम पर बातचीत होती नजर आ रही हैं। लेकिन इस सबके बीच दंगल गर्ल फातिमा का नाम उस वक्त इस रेस से बाहर हो गया जब एक अवॉर्ड शो में फातिमा ने कहा- ठग्स एक बहुत अच्छी फिल्म है। मुझे इसका हिस्सा बनकर बहुत अच्छा लगता, लेकिन कम से कम अभी तक तो मैं इस फिल्म का हिस्सा नहीं हूं।